Kalz tevoch eget al levrenn gentañ eo an eil levr ma pourvez Orson Scott Card kuzulioù dan danvez-skrivagnerien. Ken  plijus all eo da lenn avat. Merzet e vez pegen speredek ha poellek eo e zoare da zielfennañ ar skridoù, maget hardi gant e skiant-prenet.  Din-me neo ket gwall dalvoudus al lodenn gentañ diwar-benn an tudennoù, daoust ma vije an hini hirrañ ivez. Neo ket dre ma vije traoù faos enni, met alies mez ar santimant da lenn traoù a ouien dija pe a chellan ober hepto : renk an tudennoù da skouer, da lakaat ar pouez war hennezh ha ket war henhont…  An aferioù savboentoù a gavan kalz dedennusoch, marteze  dre ma neo ket bet gwall sklaer en va fenn gwezh ebet a-raok. Kiniget e vez sklaer tuioù kreñv ha tuioù gwan pep dibab savboent, peseurt hini implijout hervez an disoch zo da gaout er fin. Mont a ra pelloch zoken pa gomz eus an derezioù intrañ, skañv pe zon. Spletus eo an displegadennoù ha reiñ a reont choant da bleustriñ war traoù nevez.  Mat eo lenn levrioù seurt-se evit en em soñjal un tammig war al labour graet ha klask mont pelloch. Arabat klask lakaat pep mennozh mat da dalvezout avat : aes  e vije digalonekaat ha tapout aon da na vezañ ket gouest da skrivañ ken. En un doare naturel e teu ur bern traoù dar skrivagner, ha gwell a se !